User talk:Hasnaintravels

LIVE: लालू ने कहा-दिल्ली पर करूंगा चढ़ाई, लालटेन से काशी में खोजूंगा विकास

LIVE: लालू ने कहा-दिल्ली पर करूंगा चढ़ाई, लालटेन से काशी में खोजूंगा विकास पटना. बिहार विधानसभा के नतीजों के बाद आरजेडी प्रमुख लालू यादव और नीतीश कुमार ने गले लगकर एक दूसरे को बधाई दी। लालू ने कहा कि इन नतीजों के दूरगामी असर दिखाई देंगे।

लालू ने कहा-यहां सरकार बनवाने के बाद अब दिल्ली पर चढ़ाई करूंगा। लालटेन लेकर वाराणसी जाऊंगा और वहां देखूंगा कि कितना विकास हुआ है। बता दें कि वाराणसी पीएम का संसदीय क्षेत्र है। रविवार को जीत के बाद मीडिया से बात करते हुए नीतीश कुमार ने कहा कि इस चुनाव से तय हुआ कि राष्ट्रीय स्तर पर लोग सशक्त विपक्ष की चाह रखते हैं और सभी की निगाहें बिहार पर टिकी हुई थीं। सभी जानते थे कि बिहार के नतीजे अच्छे आएंगे तो नेशनल इम्पैक्ट होगा। लोग सशक्त विपक्ष चाहते हैं। RELATED

देश की राजनीति तय करेंगे बिहार के रिजल्ट, तय होगा इन 5 नेताओं का फ्यूचर पोल-ट्रिक्स: बढ़ गई है नेता जी के दिलों की धड़कन, कोई तो रिजल्ट बता दे रे मेरे भाई बिहार के स्वाभिमान की जीत है: नीतीश नीतीश कुमार ने कहा कि ये बिहार के स्वाभिमान की जीत है. जो बता रहे थे कि ये कांटे की टक्कर है, उन्हें जवाब जनता ने दे दिया है. समाज के हर तबके का हमें समर्थन मिला है. कोई तबका अछूता नहीं है। महागठबंधन ने एकजुटता के साथ काम किया है. चुनाव के दौरान आक्रामक कैम्पेन हुआ, उससे जो परिस्थितियाँ बनी, उन सारे कयासों को बिहार की जनता ने दूर कर दिया. यह जीत बहुत बड़ी जीत है हम विनम्रता से स्वीकार करते हैं. समाज के हर तबके के मन की उम्मीद को हम अच्छे से समझते हैं और उसी के अनुरूप काम करेंगे. हमने जो एकजुटता का परिचय दिया था चुनाव के दौरान जनादेश भी उसी एकजुटता को मिला है. न मजाक उड़ायेंगे न दुर्भावना रखेंगे नितीश ने कहा कि हमारे मन में किसी के प्रति कोई दुर्भावना नहीं, सकारात्मक सोच के साथ आगे काम करेंगे. जिस प्रकार आज सुबह पोस्टल बैलेट की गिनती से इंटरपिटेशन शुरू हुआ, उससे देश भर के लोगों में बैचेनी शुरू हो गई थी. इस चुनाव से तय हुआ कि राष्ट्रीय स्तर पर लोग सशक्त विपक्ष की चाह रखते हैं. हम जीत के बाद भाजपा का मज़ाक नहीं उड़ायेंगे लेकिन बिहार केंद्र में अपनी विपक्ष की भूमिका को भी समझता है. हम आगे भी ऐसा काम करेंगे कि लोगों का हौसला बुलंद हो. प्रधानमन्त्री जी ने बधाई दी है. हम चाहेंगे कि हमें केंद्र का सहयोग मिले और देश की उन्नति के लिए हम सकारात्मक रवैया रखेंगे. नीतीश ने शुभकामना देने के लिए सोनिया गांधी, अरविन्द केजरीवाल, शिवसेना अध्यक्ष उद्धव ठाकरे, मुलायम सिंह यादव, सुशील मोदी सहित सभी लोगों को धन्यवाद दिया. इस जीत के बाद दिल्ली पर चढ़ाई करूँगा: लालू यादव लालू यादव ने कहा इतना बड़ा मैंडेट दिया है जनता ने कि यदि हम थोड़ा भी ऊँच-नीच करेंगे तो जनता कभी माफ़ नहीं करेगी. बिहार में नीतीश जी सरकार चलाएंगे और मैं देश भर से मोदी जी और भाजपा को उखाड़ फेंकने का काम करूंगा. इस जीत के बाद हम दिल्ली पर चढ़ाई करेंगे. लालू ने कहा कि वे दस दिन के अन्दर लालटेन लेकर बनारस जायेंगे और देश भर में घूम-घूम कर फ़ासिस्ट ताकतों को उखाड़ फेंकने का काम करेंगे। उन्होंने कहा कि भाजपा को दिल्ली की गद्दी पर एक दिन भी रखना देश को टुकड़ा-टुकड़ा करने के समान है। बिहार ने पूरे देश को नई दिशा दी है। अब हम पूरे देश का दौरा करेंगे और नरेंद्र मोदी को उखाड़ फेकेंगे। यह जीत राजद, जदयू और कांग्रेस की एकता के चलते मिली है। कोई चाहेगा कि फूट डाले तो यह नहीं होगा। हमलोग टस से मस नहीं होगे। बधाई ले ली लेकिन लड़ाई ज़ारी रखेंगे प्रधानमंत्री और अन्य नेताओं की शुभकामनाओं के बारे में पूछे जाने पर लालू ने कहा कि मुख्यमंत्री को प्रधानमंत्री ने बधाई दिया है। हम राजनीतिक लोग हैं बधाई स्वीकार करते हैं, लेकिन भाजपा से मेरी लड़ाई जारी रहेगी। देश के कई नेताओं ने बधाई दी है। सोनिया जी, उनके पूरे परिवार से लेकर राजनाथ सिंह ने बधाई दी है। उधर, जदयू महासचिव के सी त्यागी ने कहा कि वो बिहार की जनता को नया बिहार देंगे। उधर लालू प्रसाद यादव की बेटी मीसा भारती ने कहा कि नतीजें बता रहे हैं कि बिहार की जनता जीत रही है और नरेंद्र मोदी ने जो बिहार की जनता का अपमान किया था, जनता ने उसका जवाब दिया है। कांग्रेस को भी इस चुनाव ने संजीवनी दे दी है। रामविलास पासवान के बेटे चिराग पासवान ने अपने गठबंधन की हार पर दुःख जताया, लेकिन नीतीश और लालू को बधाई देते हुए कहा कि अब उन पर ज्यादा जिम्मेदारी हो गई है।